Държавен вестник, бр. 102, 2004 г., стр. 7

Б Р О Й  102
Д Ъ Р Ж А В Е Н   В Е С Т Н И К
С Т Р .  7
(3) Най-късно 3 работни дни преди започва-
не на превоза на отпадъци заявителят вписва
точната дата на започване на превоза и попъл-
ва полета от 1 до 22 на документа за превоз
съгласно указанията по приложение № 10 и
изпраща копия от него до компетентните орга-
ни на заинтересуваните държави.
Чл. 23. (1) Всеки товар с отпадъци, за които
се изисква издаване на разрешение за транзи-
тен превоз, задължително се придружава от
документ за превоз съгласно приложение № 10.
(2) Документът за превоз се попълва от зая-
вителя, превозвачите и от преработвателя на
отпадъците и се заверява от митническите орга-
ни на входното и изходното митническо учреж-
дение в поле 28 съгласно приложение № 10.
(3) След напускане на митническата терито-
рия на Република България митническите ор-
гани от изходното митническо учреждение из-
пращат копие от документа за превоз до МОСВ.
(4) Най-късно 42 дни след преминаването на
отпадъците през границите на Република Бъл-
гария заявителят представя на компетентния
орган декларация, че отпадъците са доставени
на преработвателя на отпадъците, или копие от
документа за превоз с попълнено поле 23 или 24
съгласно приложение № 10.
Г л а в а  т р е т а
РЕГИСТРИРАНЕ И ОТЧИТАНЕ НА ТРАНС-
ГРАНИЧНИЯ ПРЕВОЗ НА ОТПАДЪЦИ
Чл. 24. В регистъра по чл. 72, ал. 3 ЗУО се
вписват издадените разрешения и регистраци-
онни документи и информацията от годишните
справки по чл. 87, ал. 4 ЗУО и годишните справ-
ки-декларации по чл. 88 ЗУО.
Чл. 25. (1) В 15-дневен срок след изтичане-
то на срока на действие на издаденото разре-
шение заявителят уведомява с писмо минис-
търа на околната среда и водите за количест-
вата внесени, транзитирани или изнесени от-
падъци по това разрешение.
(2) В 15-дневен срок след изтичането на сро-
ка на договора по чл. 79, т. 1 ЗУО заявителят
уведомява с писмо министъра на околната сре-
да и водите за количествата внесени отпадъци
съгласно приложение № 1. Към писмото се
представя и копие от регистрационния документ
за превоз за цялото количество отпадъци.
Чл. 26. Лицата, които притежават лиценз,
издаден по реда на глава пета, раздел III от ЗУО,
и извършват внасяне на отпадъци от черни и
цветни метали, подават до министъра на окол-
ната среда и водите годишна справка по обра-
зец съгласно приложение № 11. Годишната
справка се представя в МОСВ до 31 март след-
ващата година.
Чл. 27. Лицата, извършващи изнасяне на от-
падъци съгласно приложение № 1, за които не
се изисква издаване на разрешение, предста-
вят на министъра на околната среда и водите
годишна справка-декларация по образец съг-
ласно приложение № 12. Годишната справка-
декларация се представя в МОСВ до 31 март
следващата година.
Чл. 28. Всички документи, послужили за
издаване на разрешения, оригиналите на раз-
решенията и регистрационните документи или
копията от тях и документите за превоз след
заверяването им от митническите органи и
попълването им от получателите и преработ-
вателите на отпадъци се съхраняват от ком-
петентните органи, заявителите, притежате-
лите на отпадъците и преработвателите за
срок 3 години.
Чл. 29. (1) Всички заявления и придружава-
щи документи се представят на български език,
а в случаите, когато оригиналните документи
не са на български език, се представя легализи-
ран превод на български език.
(2) При поискване от компетентните органи
на заинтересуваните държави заявителят да
представи документи на език, приемлив за тях,
той е длъжен да предостави надлежно заверено
копие, отговарящо на правилата за заверяване
на документи, в съответствие със законите на
заинтересуваните държави.
Г л а в а  ч е т в ъ р т а
БАНКОВА ГАРАНЦИЯ ИЛИ ЗАСТРАХОВКА
Чл. 30. За издаване на разрешение за внася-
не, изнасяне или транзит на отпадъци съгласно
приложения № 2 и 3 заявителят представя и бан-
кова гаранция или застраховка за покриване на
разходите за оползотворяване, обезвреждане и
транспортиране на отпадъците, включително
когато превозът се счита за незаконен трафик
на отпадъци по смисъла на Базелската конвен-
ция за контрол на трансграничното движение на
опасни отпадъци и тяхното обезвреждане.
Чл. 31. (1) Размерът на банковата гаранция
или на застраховката се определя, както следва:
1. за отпадъци от “Жълтия списък” съглас-
но приложение № 2—не по-малко от 500 лв./тон
и не по-малко от 50 000 лв. на единичен превоз;
2. за отпадъци от “Червения списък” съглас-
но приложение № 3, както и за отпадъците,
които не попадат в приложения № 1—3—не по-
малко от 2000 лв./тон и не по-малко от 200 000 лв.
на единичен превоз.
(2) Ако заявителят на разрешението извър-
шва многократно внасяне или изнасяне на от-
падъци на или от територията на страната, вне-
сената банкова гаранция или застраховка по
осъществяването на дейността му по първия
превоз може да послужи за гарантиране и на
следващия превоз, ако той заяви изрично жела-
ние за това. В случай че следващият трансгра-
ничен превоз изисква по-висок размер на бан-
ковата гаранция или застраховката, заявителят
представя в МОСВ допълнително банкова га-
ранция или застраховка.
Чл. 32. (1) Банковата гаранция е безусловна
и неотменяема и трябва да бъде издадена от
чуждестранна банка с кредитен рейтинг АА на
рейтингова агенция Moody's или от българска
банка. Банковата гаранция, издадена от чуж-
дестранна банка, следва да бъде авизирана чрез
българска банка.